Walter Koelz

Walter Norman KOELZ (11a de Septembro, 1895 – 24a de Septembro, 1989) estis usona zoologo kaj muzea kolektisto. 

Kariero
Walter Koelz studis zoologion kaj doktoriĝis en la Universitato de Miĉigano en 1920. En 1925 li aliĝis al la Ekspedicio McMillan al la Amerika Arkto. Li ankaŭ studis koregonojn dum sia laboro en la Universitato de Miĉigano ĉe la Instituto por Fiŝkapta Esploro. Al li oni ofertis postenon ĉe la Himalaja Esplorinstituto de la Muzeo Roerich en 1930. Li vizitis Naggar en Kulu (Himaĉal-Pradeŝo), en majo 1930, por komenci botanikajn esplorojn. Koelz revenis al Miĉigano en 1932, sed lia intereso pri tibeta kulturo kondukis al lia nomumo kiel esploristo ĉe la Charles L. Freer Fund en septembro 1932.

En 1933 li revenis al hinda Tibeto por kolekti antropologi-rilatan materialon por la Universitato de Miĉigano. En 1936, D-ro Koelz vojaĝis denove al Hindio por kolekti plantojn. Dum sep jaroj ekde 1939 li esploris Persion, Nepalon kaj partojn de Hindio inkluzive de Asamo kaj faris grandan kolekton de birdoj kaj plantoj.

Koelz ofte priskribis novajn subspeciojn, ofte nur surbaze de la supozo, ke la populacio estis izola. Multaj el la subspecioj de birdoj, kiujn li priskribis el Barato, nun estas malvalidaj. El la fiŝo Coregonus artedi, kiu troviĝas en lagoj kaj konsistas el izolaj populacioj, li priskribis ne malpli ol 24 subspeciojn.

Vaerkoj


















Eksteraj ligiloj
 Journal of the 1931 expedition, Urusvati
 University of Michigan

Kategorio:Usonaj ornitologoj
Kategorio:Usonaj zoologoj